Diari Oficial de la Generalitat Valenciana


Sumari del DOGV 8576, del 21-06-2019 (2019/5793)

RESOLUCIÓ de 30 de maig de 2019, de la Conselleria d'Hisenda i Model Econòmic, per la qual s'accepta la cessió, gratuïta d'una parcel·la d'11.000 m², situada en el paratge Masia de la Felicia de Montán, per a la construcció d'un depòsit destinat a la prevenció d'incendis forestals.
------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8576

Data del DOGV
:   21-06-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/5793


Data del document
:   30-05-2019

Organisme emissor
:   Conselleria d'Hisenda i Model Econòmic

Tipus de document
:   Resolució

Anàlisi jurídica

 Descriptors 

:   * Conselleria d'Hisenda i Model Econòmic

RESOLUCIÓ de 30 de maig de 2019, de la Conselleria d'Hisenda i Model Econòmic, per la qual s'accepta la cessió, gratuïta d'una parcel·la d'11.000 m², situada en el paratge Masia de la Felicia de Montán, per a la construcció d'un depòsit destinat a la prevenció d'incendis forestals. [2019/5793]  
L'Ajuntament de Montán mitjançant Acord del Ple de la corporació, en sessió celebrada el dia 2 de juliol de 2018, va acordar la cessió gratuïta a la Generalitat d'una parcel·la de la seua propietat d'11.000 m², situada en el paratge Masia de la Felicia de Montán, per a la construcció d'un depòsit destinat a la prevenció d'incendis forestals.  
A proposta de la Sotssecretaria de la Conselleria d'Agricultura, Medi Ambient, Canvi Climàtic i Desenvolupament Rural, d'1 d'abril de 2019, es van iniciar els tràmits legals oportuns per a l'acceptació de la cessió.  
L'article 44 de l'esmentada Llei 14/2003 estableix, al punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques, per a destinar-los a un ús públic o a la prestació de serveis públics competència de la Generalitat i disposa, en el punt 2, que la competència per a l'acceptació correspon al titular de la conselleria competent en matèria de patrimoni.  
L'article 27.2.c de la Llei de patrimoni de la Generalitat estableix que l'adquisició de béns i drets en virtut de transferència o cessió administrativa porta implícita l'afectació de béns i drets a l'ús general o al servei públic. Per tant, una vegada perfeccionada la cessió i acceptació, l'immoble queda automàticament afecte al servei públic protecció del medi ambient i adscrit a la Conselleria d'Agricultura, Medi Ambient, Canvi Climàtic i Desenvolupament Rural de la Generalitat, a la qual correspon la seua administració, defensa i conservació.  
En conseqüència, amb base en els articles esmentats de la Llei 14/2003, de 10 d'abril, de patrimoni de la Generalitat i fent ús de les atribucions conferides per la legislació vigent, resolc:  
  
Primer  
Acceptar la cessió gratuïta de la propietat realitzada per l'Ajuntament de Montán de la parcel·la d'11.000 m², situada en el paratge Masia de la Felicia de l'esmentat municipi, que confronta: nord, parcel·les 327 i 328; sud, finca matriu de la qual se segrega registral 1334 de Montán; oest, parcel·la 330 i est, finca matriu de la qual se segrega registral 1334 de Montán.  
Consta inscrita en el Registre de la Propietat de Viver en el tom 475, llibre 21 de Montán, foli 218, finca 3255, inscripció 1a.  
Referència cadastral: 05939R844989701476FV.  
La parcel·la s'accepta lliure de càrregues i gravàmens i al corrent de qualsevol despesa.  
  
Segon  
La cessió gratuïta realitzada per l'Ajuntament de Montán s'efectua amb la condició de destinar l'immoble a la construcció d'un depòsit destinat a la prevenció d'incendis forestals, i haurà de destinar-se a l'ús previst en el termini màxim de cinc anys. En cas d'incompliment de les finalitats per als quals se cedeix la parcel·la o dels terminis d'inici i finalització de les obres, una vegada sol·licitada la reversió per part de l'ajuntament i remesa com a acord de reversió a la conselleria competent en matèria de patrimoni, aquesta tramitarà el corresponent expedient, de conformitat amb el que es disposa en el Reial decret 1373/2009, de 28 d'agost, pel qual s'aprova el Reglament general de la Llei 33/2003, de 3 de novembre, del patrimoni de les administracions públiques. La resolució que s'adopte serà notificada a l'Ajuntament i comportarà, si escau, la reversió immediata al patrimoni de la corporació local i la baixa de l'immoble en l'Inventari General de Béns i Drets de la Generalitat.  
  
  
Tercer  
L'immoble acceptat haurà d'incorporar-se a l'Inventari General de Béns i Drets de la Generalitat en concepte de bé de domini públic afecte al servei públic protecció del medi ambient i adscrit a la Conselleria d'Agricultura, Medi Ambient, Canvi Climàtic i Desenvolupament Rural de la Generalitat a la qual corresponen les competències demanials sobre aquest, inclosa la seua administració, defensa i conservació, i inscriure's a nom de la Generalitat en el Registre de la Propietat i en el Cadastre.  
  
Quart  
Notificar la present resolució a l'ajuntament cedent i procedir a la seua publicació en el Diari Oficial de la Generalitat Valenciana, en compliment del que es disposa en l'article 44 de la Llei 14/2003, de 10 d'abril, de patrimoni de la Generalitat.  
  
Contra el present acte, que posa fi a la via administrativa, es podrà interposar recurs contenciós administratiu en el termini de dos mesos comptats a partir de l'endemà de la notificació, davant el jutjat contenciós administratiu de conformitat amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa. No obstant això, es podrà interposar recurs potestatiu de reposició, en el termini d'un mes comptat a partir de l'endemà de la notificació, davant l'òrgan que va dictar l'acte de conformitat amb el que es preveu en l'article 123 de la Llei 39/2015, d'1 d'octubre, del procediment administratiu comú de les administracions públiques, sense perjudici que es puga exercitar qualsevol altre que s'estime procedent.  
  
  
València, 30 de maig de 2019.- El conseller d'Hisenda i Model Econòmic: Vicent Soler i Marco.